หัวใจกำเริบ วิโรจน์เข้ารพ.
นักโทษกรุงไทย อีก2-ก็ป่วยหนัก ต้องส่งไปรักษา,หาม วิโรจน์ นวลแข อดีตบิ๊กกรุงไทย ที่เพิ่งถูกคุมตัวเข้าเรือนจำ หลังศาลตัดสินจำคุก 18 ปี ส่งโรงพยาบาลราชทัณฑ์ หลังโรคหัวใจกำเริบ ส่วนผู้ต้องขังคดีเดียวกันอีก 2 คน ถูกพาตัวเข้าโรงพยาบาลเช่นกัน เพราะโรคประจำตัวทั้งโรคหัวใจ เบาหวาน และมะเร็งตับ ด้านบริษัทเอคิว เอสเตท จำกัด (มหาชน) หรือเอคิว ชื่อใหม่ของบริษัทกฤษดามหานคร จำกัด (มหาชน) ทำหนังสือแจ้งตลาดหลักทรัพย์ยืนยันบริษัทมีทรัพย์สินพอจ่ายหนี้กว่าหมื่นล้าน แค่ที่ดินผืนใหญ่เนื้อที่กว่า 4 พันไร่ ราคาประเมินตั้งแต่ปี 55 ราคากว่า 1.2 หมื่นล้านแล้ว ส่วนสมาคมธนาคารไทยยันกรณีศาลตัดสินคดีอดีตบิ๊กกรุงไทยติดคุกไม่ส่งผลกระทบต่อระบบธนาคาร ยันฐานแข็งแกร่งแบงก์ชาติกำกับดูแลใกล้ชิด,กรณีศาลฎีกาแผนกคดีอาญาของผู้ดำรงตำแหน่งทางการเมือง พิพากษาจำคุก ร.ท.สุชาย เชาว์วิศิษฐ นายวิโรจน์ นวลแข นายมัชฌิมา กุญชร ณ อยุธยา อดีตบิ๊กธนาคารกรุงไทย จำกัด คนละ 18 ปี ส่วนพนักงานธนาคารอีก 10 คนถูกตัดสินจำคุกคนละ 12 ปี เหตุปล่อยเงินกู้ให้กลุ่มบริษัทกฤษดามหานคร จำกัด (มหาชน) โดยมิชอบ และมีผู้บริหารบริษัทกฤษดามหานครฯถูกตัดสินคดีเดียวกัน ประกอบด้วยนายวิชัย กฤษดาธานนท์ จำเลยที่ 25 นายรัชฎา กฤษดาธานนท์ จำเลยที่ 26 และนายไมตรี เหลืองนิมิตรมาศ จำเลยที่ 27 ถูกตัดสินจำคุกคนละ 12 ปี และให้จำเลยทั้งหมดร่วมกันชดใช้เงินกว่าหมื่นล้านบาท ส่วน พ.ต.ท.ทักษิณ จำเลยที่ 1 หลบหนีคดี ศาลมีคำสั่งให้ออกหมายจับและจำหน่ายคดีออกจากสาระบบชั่วคราว หลังคำพิพากษาจำเลย ทั้งหมดถูกควบคุมตัวเข้าเรือนจำพิเศษกรุงเทพทันที,ความคืบหน้าเมื่อเวลา 09.00 น. วันที่ 27 ส.ค. ผู้สื่อข่าวรายงานว่า มีผู้ต้องขัง 3 คน คดีธนาคารกรุงไทยฯ ปล่อยกู้ให้บริษัทกฤษดามหานครฯ 3 คนป่วยหนัก ถึงกับต้องเข้า รพ.ราชทัณฑ์ ไปตรวจสอบประกอบด้วย นายวิโรจน์ นวลแข อดีตผู้บริหารธนาคารฯ นายบุญเลิศ ศรีเจริญ และนายสุบิน แสงสุวรรณเมฆา ป่วยต้องเข้ารักษาตัวที่ รพ.ราชทัณฑ์ จึงสอบถามไปยังนายอายุตม์ สินธพพันธุ์ ผบ.เรือนจำพิเศษกรุงเทพ,นายอายุตม์เปิดเผยว่า เมื่อเย็นวันที่ 26 ส.ค.เจ้าหน้าที่เรือนจำพิเศษกรุงเทพรับตัวกลุ่มผู้ต้องขังใหม่คดีธนาคารกรุงไทยฯเข้ามา จึงปฏิบัติตามขั้นตอนการรับผู้ต้องขังใหม่ มีการตรวจร่างกาย ทำประวัติรวมถึงขั้นตอนอื่นๆ ก่อนนำตัวไปไว้แดนแรกรับทั้งหมด ส่วนใหญ่จะเป็นผู้สูงอายุมีโรคประจำทุกคน โดยเฉพาะนายวิโรจน์มีโรคประจำตัวคือ โรคหัวใจ แพทย์ตรวจแล้วส่งตัวไปรับการรักษาอย่างถูกวิธีที่ทัณฑสถานโรงพยาบาลราชทัณฑ์ นอกจากนี้ ยังมีนายบุญเลิศ ศรีเจริญ เป็นโรคหัวใจ เบาหวานและโรคตับ และนายสุบิน แสงสุวรรณเมฆา เป็นโรคมะเร็งตับถูกส่งตัวไปรับการรักษาที่ทัณฑสถานโรงพยาบาลราชทัณฑ์เช่นกัน ทั้งนี้ ทราบว่าวันที่ 27 ส.ค. มีญาติพี่น้องของกลุ่มผู้ต้องขังคดีธนาคารกรุงไทยฯ เดินทางมาเยี่ยมตลอดทั้งวัน ทั้งนี้สามารถเข้าเยี่ยมผู้ต้องขังได้ตามกฎของราชทัณฑ์ ช่วงเช้าเข้าเยี่ยมได้เวลา 08.30-12.00 น. และช่วงบ่ายเวลา 13.00-15.00 น.,ด้านนายวิทยา สุริยะวงศ์ อธิบดีกรมราชทัณฑ์ กล่าวว่า ได้รับรายงานจากเรือนจำพิเศษกรุงเทพว่า หลังผู้ต้องขังคดีธนาคารกรุงไทยฯเข้าเรือนจำ มีการตรวจโรคพบว่า กลุ่มผู้ต้องขังใหม่ส่วนใหญ่เป็นผู้สูงอายุ นายวิโรจน์มีอาการป่วยเป็นโรคหัวใจ นายบุญเลิศ เป็นโรคหัวใจ เบาหวานและโรคตับ และนายสุบิน เป็นโรคมะเร็งตับ แพทย์จึงส่งตัวไปรับการรักษาที่ทัณฑสถานโรงพยาบาลราชทัณฑ์ ให้อยู่ในความดูแลอย่างใกล้ชิดของแพทย์,ผู้สื่อข่าวรายงานว่า บริษัทเอคิว เอสเตท จำกัด (มหาชน) หรือเอคิว ชื่อใหม่ของบริษัทกฤษดามหานคร จำกัด (มหาชน) หรือเคเอ็มซี ได้แจ้งตลาดหลักทรัพย์แห่งประเทศไทยเมื่อวันที่ 27 ส.ค.ที่ผ่านมา เรื่องชี้แจงคำพิพากษาศาลฏีกาแผนกคดีอาญาฯว่า ตามที่เมื่อวันที่ 26 ส.ค.2558 ศาลฎีกาแผนกคดีอาญานักการเมืองอ่านคำพิพากษาคดีหมายเลขดำที่ อม.3/2555 มีอัยการสูงสุดเป็นโจทก์ฟ้อง พ.ต.ท.ทักษิณ ชินวัตร จำเลยที่ 1 กับพวกรวม 27 คน เรื่องความผิดต่อตำแหน่งหน้าที่ราชการ ความผิดต่อ พ.ร.บ. ว่าด้วยความผิดของพนักงานในองค์การหรือหน่วยงานของรัฐ คำพิพากษาเกี่ยวข้องกับบริษัทให้มีความผิดให้ลงโทษตาม พ.ร.บ.ว่าด้วยความผิดของพนักงานในองค์การหรือหน่วยงานของรัฐ พ.ศ.2502 มาตรา 4 ประกอบประมวลกฎหมายอาญา มาตรา 86 ในส่วนของบริษัทให้ปรับเป็นจำนวนเงิน 26,000 บาท จำนวนเงินค่าปรับดังกล่าว บริษัทดำเนินการจ่ายค่าปรับกับศาลเป็นที่เรียบร้อยแล้ว,ศาลยังตัดสินให้บริษัทร่วมคืนเงินจำนวน 10,004,467,480 บาท (หนึ่งหมื่นสี่ล้านสี่แสนหกหมื่นเจ็ดพันสี่ร้อยแปดสิบบาทถ้วน) แก่ธนาคารผู้เสียหาย เงินในส่วนนี้ถ้าธนาคารผู้เสียหายได้รับชำระคืนแล้วเป็นจำนวนเท่าใด ให้หักออกจากจำนวนที่สั่งให้ใช้คืนตามส่วนจากข้อมูลของมูลหนี้เงินกู้ของธนาคารกรุงไทยฯที่เกี่ยวข้องกับคดีนี้ ผู้กู้คือบริษัทโกลเด้น อินดัสเทรียล พาร์ค จำกัด (โกลเด้น) มีที่ดินจดจำนองเป็นหลักประกันจำนวน 4,323 ไร่ 1 งาน 55.90 ตารางวา บริษัทได้รับแจ้งจากบริษัทโกลเด้นฯว่า ที่ดินแปลงดังกล่าวบริษัทว่าจ้างให้บริษัทไนท์แฟรงค์ ชาร์เตอร์ (ประเทศไทย) จำกัด ซึ่งเป็นบริษัทประเมินหลักทรัพย์ที่ได้รับความเห็นชอบจากสำนักงาน กลต.ประเมินราคาเมื่อวันที่ 2 ก.พ.2555 ใช้วิธีประเมินมูลค่าเป็นวิธีเปรียบเทียบกับข้อมูลตลาดทรัพย์สินดังกล่าวมีมูลค่าตลาดเท่ากับ 12,321,000,000 บาท (หนึ่งหมื่นสองพันสามร้อยยี่สิบเอ็ดล้านบาทถ้วน) เป็นการประเมินราคาเมื่อปี 2555 หรือเมื่อ 3 ปีที่แล้ว,บริษัทก็เชื่อว่า ด้วยทำเลที่ตั้งและศักยภาพของที่ดินดังกล่าว ปัจจุบันคงมีราคาเพิ่มสูงขึ้น ดังนั้นจึงถือว่า ความรับผิดในส่วนของบริษัทที่ถูกตัดสินให้ร่วมกันคืนเงินจำนวน 10,004,467,480 บาท (หนึ่งหมื่นสี่ล้านสี่แสนหกหมื่นเจ็ดพันสี่ร้อยแปดสิบบาทถ้วน) นั้น มีหลักทรัพย์ที่คุ้มค่าหรือเพียงพอที่จะชำระหนี้ได้ หากธนาคารผู้เสียหายสามารถขายหลักประกันดังกล่าวได้ บริษัทก็ไม่จำต้องรับผิดในการคืนเงินจำนวนดังกล่าว,ดังนั้นในการพิจารณาจากข้อมูลดังกล่าวเบื้องต้น ความรับผิดในการร่วมกันคืนเงินดังกล่าว ไม่น่าจะมีผลกระทบกับบริษัท อย่างไรก็ตาม บริษัทจะได้ประสานงานกับบริษัทโกลเด้นฯจัดให้ประเมินที่ดินดังกล่าวใหม่ เพื่อให้ทราบถึงมูลค่าที่แท้จริงในปัจจุบันว่า มีมูลค่ายุติธรรมเท่าใด หากมีมูลค่ายุติธรรมต่ำกว่าจำนวนเงินที่บริษัทต้องรับผิดตามคำพิพากษา บริษัทจะตั้งสำรองเผื่อการสูญเสียต่อไป หากมีความคืบหน้าประการใด บริษัทจะแจ้งให้ทราบอีกครั้งหนึ่ง,ด้านนายบุญทักษ์ หวังเจริญ ประธานสมาคมธนาคารไทย ฐานะคณะกรรมการร่วมภาคเอกชน 3 สถาบัน (กกร.) กล่าวว่า การตัดสินของศาลไม่มีผลกระทบต่อระบบธนาคารพาณิชย์ของไทย เนื่องจากเป็นเหตุการณ์เกิดขึ้นตั้งแต่ปี 2546 อย่างไรก็ตามหลังจากเกิดวิกฤติเศรษฐกิจปี 2540 ธนาคารพาณิชย์ได้พัฒนาเรื่องระบบการกำกับดูแลการปล่อยสินเชื่ออย่างมีมาตรฐาน มีระบบบัญชีที่มีมาตรฐาน และยังมีระบบธรรมาภิบาลของบริษัทจดทะเบียน และที่สำคัญมีการกำกับดูแลจากธนาคารแห่งประเทศไทย (ธปท.) อย่างใกล้ชิด ทำให้ระบบธนาคารพาณิชย์ของไทยมีความแข็งแกร่ง มีการดำเนินการที่รัดกุมและเป็นไปตามมาตรฐานสากล,ที่ทำเนียบรัฐบาล นายวิษณุ เครืองาม รองนายกรัฐมนตรี ให้สัมภาษณ์กรณีศาลฎีกานักการเมืองสั่งจำคุก ร.ท.สุชาย เชาว์วิศิษฐ อดีตประธานกรรมการบริหารธนาคารกรุงไทย จำกัด (มหาชน) นายวิโรจน์ นวลแข อดีตกรรมการผู้จัดการธนาคารกรุงไทย จำกัด (มหาชน) พร้อมพวกรวม 4 คน คนละ 18 ปี เหตุปล่อยเงินกู้ให้กลุ่มกฤษดามหานครโดยมิชอบและทำแบงก์เสียหายนับหมื่นล้านบาท ว่า ยอมรับว่า ครั้งนี้ถูกลงโทษหนักมาก ทั้งพนักงานและระดับบิ๊กถูกจำคุก 12 ปี และ 18 ปี ซึ่งถือเป็นดุลพินิจของศาล ตนวิจารณ์ไม่ถูก ศาลคงพิจารณากันแล้ว ซึ่งคดีนี้ไม่สามารถทำอะไรต่อไปได้แล้ว เมื่อถามว่าเรื่องดังกล่าวจะสร้างความหวาดกลัวให้กับพนักงานปล่อยสินเชื่อและเจ้าหน้าที่ระดับล่างหรือไม่ นายวิษณุกล่าวว่า ไม่ทราบ แต่ก็ต้องเกิดความเข็ดหลาบ และต้องระมัดระวังการทำงานมากขึ้น,นายวรภัค ธันยาวงษ์ กรรมการผู้จัดการใหญ่ ธนาคารกรุงไทย จำกัด (มหาชน) กล่าวว่า เมื่อเวลา 15.00 น. วันนี้ ได้มีการประชุมพนักงานของธนาคารที่งานทำด้านสินเชื่อทั้งหมด เพื่อชี้แจงเหตุการณ์ศาลฯ ตัดสินลงโทษอดีตผู้บริหารและพนักงาน และเพื่อเป็นการสร้างขวัญกำลังใจในการทำงานต่อไป เนื่องจากธนาคารกรุงไทยเป็นธนาคารพาณิชย์ใหญ่ การปล่อยสินเชื่อถือว่าเป็นเรื่องสำคัญต่อเศรษฐกิจ ดังนั้นจึงกำชับพนักงานว่า การปล่อยสินเชื่อต่อไปยึดหลักการมีธรรมาภิบาลที่ดี หรือกู๊ดกอฟเวอร์แนนซ์ พร้อมยึดหลักของการพิจารณาสินเชื่อ และหากพบว่าหากดำเนินการไปแล้วเกิดความสุ่มเสี่ยงก็ไม่ต้องดำเนินการ
หาม วิโรจน์ นวลแข อดีตบิ๊กกรุงไทย ที่เพิ่งถูกคุมตัวเข้าเรือนจำ หลังศาลตัดสินจำคุก 18 ปี ส่งโรงพยาบาลราชทัณฑ์ หลังโรคหัวใจกำเริบ ส่วนผู้ต้องขังคดีเดียวกันอีก 2 คน ถูกพาตัวเข้าโรงพยาบาลเช่นกัน เพราะโรคประจำตัวทั้งโรคหัวใจ
ข่าวหน้า1,วิโรจน์ นวลแข,ศาลตัดสินจำคุก,ธนาคารกรุงไทย,โรคหัวใจกำเริบ,มัชฌิมา กุญชร ณ อยุธยา,อดีตบิ๊กธนาคารกรุงไทย,ปล่อยเงินกู้,บุญเลิศ ศรีเจริญ,สุบิน แสงสุวรรณเมฆา,บริษัทเอคิว เอสเตท,ข่าว,ไทยรัฐออนไลน์